CELEX: 62017CN0310
Language: da
Date: 2017-05-29 00:00:00
Title: Sag C-310/17: Anmodning om præjudiciel afgørelse indgivet af Gerechtshof Arnhem-Leeuwarden (Nederlandene) den 29. maj 2017 — Levola Hengelo BV mod Smilde Foods BV

14.8.2017   
            
            
               DA
            
            
               Den Europæiske Unions Tidende
            
            
               C 269/8
            
         Anmodning om præjudiciel afgørelse indgivet af Gerechtshof Arnhem-Leeuwarden (Nederlandene) den 29. maj 2017 — Levola Hengelo BV mod Smilde Foods BV
   (Sag C-310/17)
   (2017/C 269/12)
   Processprog: nederlandsk
   
      Den forelæggende ret
   
   Gerechtshof Arnhem-Leeuwarden
   
      Parter i hovedsagen
   
   
      Sagsøger: Levola Hengelo BV
   
      Sagsøgt: Smilde Foods BV
   
      Præjudicielle spørgsmål
   
   
               1)
            
            
               
                           a.
                        
                        
                           Er EU-retten til hinder for, at smagen af et levnedsmiddel — som ophavsmandens egen intellektuelle frembringelse — beskyttes ophavsretligt? Særligt spørges:
                        
                     
                           b.
                        
                        
                           Er det til hinder for en ophavsretlig beskyttelse, at udtrykket »litterære og kunstneriske værker« som omhandlet i Bernerkonventionens artikel 2, stk. 1, ganske vist omfatter »enhver frembringelse på det litterære, videnskabelige og kunstneriske område, uanset udtryksmåden eller udtryksformen« men at de i bestemmelsen nævnte eksempler kun vedrører frembringelser, der kan opfattes med øjet og/eller hørelsen?
                        
                     
                           c.
                        
                        
                           Er et levnedsmiddels (mulige) ustabilitet og/eller en smagsoplevelses subjektive karakter til hinder for, at smagen af et levnedsmiddel kan beskyttes ophavsretligt?
                        
                     
                           d.
                        
                        
                           Er det i artikel 2-5 i direktiv 2001/29/EF (1) regulerede system af enerettigheder og begrænsninger til hinder for en ophavsretlig beskyttelse af smagen af et levnedsmiddel?
                        
                     
         
               2)
            
            
               Såfremt spørgsmål 1) a. besvares benægtende:
               
                           a.
                        
                        
                           Hvilke krav gælder der, for at smagen af et levnedsmiddel kan beskyttes ophavsretligt?
                        
                     
                           b.
                        
                        
                           Beror den ophavsretlige beskyttelse af en smag kun på smagen som sådan eller (også) på opskriften på levnedsmidlet?
                        
                     
                           c.
                        
                        
                           Hvad skal en part, som i en sag om krænkelse af ophavsret hævder at have skabt en ophavsretlig beskyttet smag af et levnedsmiddel, gøre gældende for at få medhold? Er det tilstrækkeligt, at parten under sagen fremlægger levnedsmidlet for retten, for at denne ved at smage og lugte kan danne sig sin egen mening med hensyn til, om levnedsmidlet opfylder kravene til ophavsretlig beskyttelse? Eller skal parten (alene eller også) give en beskrivelse af de kreative valg vedrørende smagssammensætningen og/eller opskriften, som er grundlaget for, at smagen kan betragtes som ophavsmandens egen intellektuelle frembringelse?
                        
                     
                           d.
                        
                        
                           Hvorledes skal retten i en sag om krænkelse af en ophavsret fastslå, om smagen af den sagsøgte parts levnedsmiddel ligner sagsøgerens levnedsmiddel i en sådan grad, at der er tale om en ophavsretskrænkelse? Har det herved (også) betydning, at totalindtrykket af begge smage stemmer overens?
                        
                     
         
      (1)  Europa-Parlamentets og Rådets direktiv af 22.5.2001 om harmonisering af visse aspekter af ophavsret og beslægtede rettigheder i informationssamfundet (EFT 2001, L 167, s. 10).